Har en YouSee TV-boks der blev defekt, og jeg henvendte mig i nærmeste YouSee butik (Ballerup) 11/9 2017, hvad jeg var blevet rådet til af YouSee´s kundeservice 10/9. Ombytningen gik nemt og smertefrit, og jeg kørte hjem, satte TV-boksen til og alt virkede som det skulle - troede jeg. Dog undrede jeg mig lidt over at der ingenting skulle skrives under på, men den kvindelige medarbejder sagde, at det ikke var nødvendigt. Lørdag 16/9 lå der imidlertid en kuvert i min postkasse med et brev fra YouSee indeholdende to stykke papir hvorpå der stod en liste med det lånte udstyr: TV-boks inkl. strømforsyning, fjernbetjening og kabler.
I skyndingen havde jeg ikke fået strømforsyningen og kablerne med, og det var helt min fejl, og vil naturligvis tilbagelevere disse. 
Jeg forstår imidlertid ikke hvorfor man får et brev, fordi TV- boksen jo var blevet tilbageleveret direkte i butikken i Ballerup. Jeg så også den kvindelige medarbejder scanne stregkoden på den nye TV-boks.
På grund af brevet jeg modtog lørdag 16/9 ringede jeg til butikken, men fik at vide at alle medarbejdere var optaget af kunder, men jeg kunne tast mit telefonnummer ind, så ville de ringe tilbage hurtigst muligt.
Klokken var 13 første gang jeg ringede, og inden butikken lukkede klokken 16 havde jeg ventet på en opringning fra butikken. Imens havde jeg forgæves forsøgt at ringe cirka 15 gange.
Søndag prøvede jeg også, ligeledes uden held. Jeg sendte også en mail søndag og igen i dag (18/9) mandag, men ma gider åbenbart heller ikke svare på disse mails. Yderligere nåede jeg at ringe ikke mindre end 16 gange mandag 28/9 også med samme kedelige resultat.
Omkring klokken 15 blev der endelig ringet fra YouSee butikken i Ballerup, men så var der også "kun" gået over 48 timer, nærmere 50 timer. Sagen blev afsluttet tilfredsstillende, men hvorfor skal der dog blive så meget irritation, bare fordi de hos YouSee er ligeglade ? 
Det er sgu en sørgelig måde at drive forretning på, men det tyder på at man hos YouSee er fuldstændig kolde et vist sted, over for kunderne.

Det er møg ærgerligt for som sådan fungerer både bredbånd, TV og mobil godt nok hos YouSee, men kundeservicen er sølle, meget sølle.
Man er faktisk nået dertil at man kan sige at det ikke kan blive meget værre med deres såkaldte kundeservice, men kun bedre.

Nedenstående smøre fra YouSee kan jeg ikke rigtig bruge til noget

" I butikkerne skal medarbejderne ALTID prioritere de kunder der faktisk er i butikken. Så selvom man måske har ventet betydeligt længere i telefonen, end en person der er mødt fysisk op, kommer man altså bag køen - da vores butikker altså er lavet til personlig service med menneskelig kontakt, og ikke er et callcenter. Vi har jo netop et callcenter, der også har åbent i weekenden, som man kan kontakte på telefon 7070 4040. 
I weekenderne er der vores butikker har aller mest travlt, så her kan man i endnu mindre grad forvente at de tager telefonen når man ringer. Det kan måske godt lyde lidt groft, men hvis man selv er mødt op i en butik, og der medarbejderne bare står og taler i telefonen, bliver de fleste mennesker ikke så glade. Hvilket vi har forståelse for."

Jeg ringede netop til "Kundeservice" men blev henvist til butikken. I øvrigt er det vist en sandhed med modifikationer, at der skulle være SÅ mange kunder, at butikspersonalet ikke har tid til at tage telefonen.
I øvrigt gider jeg altså ikke at køre fra Frederikssund til Ballerup bare fordi man ikke kan komme igennem på telefonen. Ikke en gang et svar på mine mails kom der. Det ville være på sin plads med noget selvransagelse hos YouSee.